JY LEES NOU Stralende Lizzie-McGuire-ster deel foto van babamagie
Hilary Duff op 5 Junie vanjaar in New York. Foto: Gallo Images/Getty Images.
Dit is Hilary Duff (30) en haar kêrel, Matthew Koma (30), se eersteling saam.
Hilary het wel reeds ’n seun, Luca Cruz (6), uit haar huwelik met Mike Comrie, ’n beroepshokkiespeler. Sy en Mike het in 2016 geskei voor sy in Desember 2017 vir die derde keer haar verhouding met Matthew (30) hervat het.
Die twee se paadjies het in Maart verlede jaar geskei waarna sy kortstondig met die sakeman Ely Sandvik uitgegaan het, maar in Oktober het gerugte van 'n moontlike versoening tussen haar en Matthew die ronde begin doen .
Mathew is ’n liedjieskrywer en sanger wat onder meer gehelp met met Shania Twain se jongste album, Life’s About To Get Good.
Op 8 Junie het sy bekendgemaak sy en Matthew verwag ’n dogtertjie.
Hilary is gek oor haar seun en hy word gereeld saam met haar in die openbaar opgemerk.
Dis nie al babanuus in die Duff-familie nie. Haar suster, Haylie (33), het op dieselfde dag dat Hilary die nuus van hul "prinsessie" op Instagram gedeel het, die lewe geskenk aan ’n babadogtertjie, Lulu.
Beautiful LuLu welcome sweet girl ?? my new niece has arrived! @haylieduff she’s perfection
Meer oor Hilary
Sy was 'n tienersensasie wat op 14 die rol van Lizzie McGuire in 'n televisiereeks (2001-2004) vertolk het wat na bewering 'n geraamde 2,3 miljoen kykers per episode getrek het.
Daarna het die fliek Lizzie McGuire Movie (2003) gevolg.
Sy het ook in Agent Cody Banks (2003), Cheaper by the Dozen (2003) en A Cinderella Story (2004) gespeel.
Bronne: imdb.com, foxnews.com, eonline.com, womenshealthmag.com
Meer oor: hilary duff| swanger| aktrise| sanger
KYK: Hoogswanger Suzelle DIY reg vir eersteling
Hoogswanger Eva Longoria laat die tonge klap
Sly Stallone se 54-jarige eks swanger met 5de kind